VKB-Lied (Zum 125. Jubiläum)

Wenn’s im Glaibasel drummlet und pfyfft uff dr Gass,

ass d’ Hiehnerhutt kriegsch derby,

wenn’s döönt, ass 's aim yyskalt dr Rugge ab lauft,

denn ka das nur d VKB sy. 
Hoi!

Refrain: Mir nämme no ain und denn göhn mer uff d Gass,

löhn’s krache bis am Móorge frieh, 

wenn in unsrer Stadt öbbis los isch, 

denn fählt do d VKB nie. 

Vo dr Riechemer Gränze goht unser Quartier
bis ins Háafebeggi zwai,

vom Rankhof an d’Wiise, vom Hörnli an Rhy,

im Glaibasel sinn mir dehai.
    Hoi!

Refrain: Mir nämme no ain und denn göhn mer uff d Gass (etc.)

S mag grösseri, besseri, schöneri gäh,

dasch möglich, doch ains sáag y dir,

was die au mache, es nützt alles nüt,

kai Clique isch älter als mir.
Hoi!

Refrain: Mir nämme no ain und denn göhn mer uff d Gass (etc.)
D Junterössli, d Wettstai und d Rätz,

d Olympia und au d ÁaGB
sinn alti Glaibasler Clique, dasch wohr,

doch vyyl älter isch d VKB.
Hoi!

Refrain: Mir nämme no ain und denn göhn mer uff d Gass (etc.)
Wenn d Binggis, die Junge, die Alte, dr Stamm
zämme Fasnacht mache dien, 

ai grossi Familie im Ueli-Goschdym,

veielett, gääl und au grien.
Hoi!

Refrain: Mir nämme no ain und denn göhn mer uff d Gass (etc.)

E Fasnacht ohni VKB,

das stellt sich vo uns kááine vor, 

drum pfyffe und ruesse mir wyter eso,

no vyyli hu-undert Joor.
     Hoi!

Refrain: Mir nämme no ain und denn göhn mer uff d Gass (etc.)  (2x)
(Marco Kunz, 15. November 2008)

